રોડ થી અંદર વેરાન જંગલની સ્થિતિનું નિર્માણ થતા તસ્કરો ને મોકળું મેદાન મળી ગયું હતું. વસાહત માં છેલ્લા ઘણા સમય થી હાલોલ ની સ્થાનિક ચોર ટોળકી દ્વારા જ વસાહતોના મકાનો અને ઓફિસોને લાગેલી લોખંડની ગ્રીલો, બારી દરવાજા, નળની પાઇપો સહિત લોખંડના લાખોના માલની ચોરીનું સુવ્યવસ્થિત નેટવર્ક શરૂ થયાની હકીકત સૂત્રે નામ નહીં જાહેર કરવાની શરતે દિવ્ય ભાસ્કરને આપતા ભાસ્કરે જીરો ગ્રાઉન્ડથી જાચ પડતાલ શરૂ કરતાં વસાહતના મકાનોમાં લાગેલી લોખંડની ગ્રીલ બારી દરવાજા, પાણીની ટાંકીથી મકાનો સુધી પહોંચતી પાણીની પાઇપ લાઇનો તસ્કરો ખોદી વગે કરી લાખોના માલ સમાનની ચોરી કરી ગયા નો પર્દાફાસ થયો છે. સરકારની કરોડોની સંપત્તિ તંત્રની બિનજવાબદાર નીતિને લઇ સરકારને લાખોનું નુકસાન થવા પામ્યુ છે જો તંત્ર દ્વારા પોલીસ ફરિયાદ કરાશે તો ચોરીના મોટા નેટવર્કનો પર્દાફાશ થશે તેમાં બેમત નથી.